b'\n_START_ARTICLE_\nAdware\n_START_PARAGRAPH_\nAdware (reklamni softver ili ogla\xc5\xa1iva\xc4\x8dki softver, na engleskom jeziku tako\xc4\x91er i advertising-supported software) je program koji automatski prikazuje ili skida (preuzima) oglase na ra\xc4\x8dunalo nakon \xc5\xa1to je instaliran neki softver ili nakon kori\xc5\xa1tenja neke aplikacije. Pojedini ogla\xc5\xa1iva\xc4\x8dki programi pripadaju i \xc5\xa1pijunskom softveru te se stoga mogu svrstati u programe koji naru\xc5\xa1avaju privatnost korisnika.\n_START_SECTION_\nOpis\n_START_PARAGRAPH_\nObi\xc4\x8dno se nalazi u besplatnim programima (freeware) kako bi njihovi autori pokrili tro\xc5\xa1kove koji su bili potrebnu za izradu tih programa, no nalazi se i u nekim ograni\xc4\x8deno djeljivim programima (shareware), programima koje je potrebno platiti nakon odre\xc4\x91enog roka kori\xc5\xa1tenja. U nekim slu\xc4\x8dajevima, korisnik ne mora platiti program ako koristi takozvanu adversku ina\xc4\x8dicu._NEWLINE_Ponekad poslovne tvrtke stavljaju program kako bi pratile koje internetske stranice korisnici posje\xc4\x87uju, onda stavljaju oglas istog naslova kao i internetska stranica koju korisnik tra\xc5\xbei._NEWLINE_Primjeri ogla\xc5\xa1iva\xc4\x8dkih programa su Kaaza, Zwinky, WhenU, Zango, Alexa, Gator, ErrorSafe itd. Klijent elektroni\xc4\x8dke po\xc5\xa1te Eudora popularan je primjer programa s adverskom ina\xc4\x8dicom. Nakon probnog programa za vrijeme kojeg su dostupne sve opcije, korisniku su ponu\xc4\x91ene tri opcije: besplatna ina\xc4\x8dica (s nekim nedostupnim opcijama), adverska ina\xc4\x8dica sa svim dostupnim opcijama i oglasima, ili pla\xc4\x87ena ina\xc4\x8dica s tako\xc4\x91er svim dostupnim opcijama, ali bez uklju\xc4\x8denih oglasa. Me\xc4\x91u najpoznatije ogla\xc5\xa1iva\xc4\x8dke programe ubraja se i Adware/TryMedia._NEWLINE_Ogla\xc5\xa1iva\xc4\x8dki programi mogu biti klasificirani kao ostali oblici \xc5\xa1tetnih programa, primjerice kao trojanski konj koji se predstavlja kao neka korisna aplikacija te pritom prikazuje razli\xc4\x8dite oglase._NEWLINE_Programi koji slu\xc5\xbee za uklanjanje ogla\xc5\xa1iva\xc4\x8dkih programa su standardne anti\xc5\xa1pijunske (antispyware) aplikacije, primjerice Ad-Aware, CA Anti-Spyware i Spybot - Search & Destroy. Ve\xc4\x87ina antivirusnih programa tako\xc4\x91er mogu otkriti \xc5\xa1pijunski i ogla\xc5\xa1iva\xc4\x8dki softver, ili mogu pak ponuditi zasebni anti\xc5\xa1pijunski paket. Kao i drugi programi za sigurnost, i programi specijalizirani za uklanjanje \xc5\xa1pijunskog i ogla\xc5\xa1iva\xc4\x8dkog softvera trebaju biti redovito a\xc5\xbeurirani, kako bi sigurnosni softver prepoznao njihove nove vrste.\n_START_SECTION_\nBonziBuddy\n_START_PARAGRAPH_\nBonziBuddy je bila vrsta besplatnog programa koji je postojao u razdoblju od 1999. do 2005. godine. Na stranici Bonzi.com tvrdilo se da pomo\xc4\x87u tog programa korisnik mo\xc5\xbee istra\xc5\xbeivati Internet. 2002. u \xc4\x8dlanku Consumer Reportsa Web Watch napisano je da BonziBuddy sadr\xc5\xbeava program stra\xc5\xbenja vrata (eng. backdoor)Santa pomo\xc4\x87u kojeg se prikupljaju podaci o korisniku, dok ga je tvrtka Safer Networking (koja je napravila Spybot - Search & Destroy) opisala kao "alatnu traku za Internet Explorer koja mijenja njegove postavke i korisnikovu po\xc4\x8detnu stranicu bez korisnikovog odobrenja, prikuplja podatke o korisniku te prikazuje oglase" ._NEWLINE_Ovaj program je osim toga, o\xc5\xa1te\xc4\x87ivao korisnikove sustavske datoteke i prikazivao razli\xc4\x8dite oglase, a podatke koje je prikupio slao je tre\xc4\x87im stranama.'